Linda Lillevik

Linda Trast Lillevik (født 1964) er en samisk og norsk barnebokforfatter. Hun er utdannet bibliotekar, og har også jobbet som journalist. Nå er Lillevik forfatter på heltid. Lillevik har mange år bak seg som amatørskuespiller, og har vært tekstforfatter for flere revygrupper. Presentasjon av Linda Lillevik i Forfatterkatalogen på Forfattersentrums nettsider

Linda Trast Lilleviks barnebøker varierer i tema og uttrykk, fra dyreeventyr til sorgbeabeiding og fotodokumentar. De mest kjente er en serie på tre fotobilledbøker laget sammen med fotografen Kjell Ove Storvik, om Kristine, en jente med Downs syndrom: Klart jeg kan!, Klart vi tør! og Skoleklart.Klart jeg kan!; Eide forlag Denne trilogien er oversatt av Setsu Inoue og utgitt i Japan i 2009. Boka Evas reise er en hyllest til Hurtigruten og dens betydning for kystnorge. Utgivelsen er på både norsk, engelsk og tysk i samme utgave. Hun har også skrevet en biografi for barn og unge om kunstneren Kaare Espolin Johnson (2007). Boka Skriv revytekster (2009), er en inspirasjonsbok, som gir et innblikk i skriveprosessen knyttet til et utvalg av hennes revytekster. Høsten 2021 lanserer Lillevik sin første samiske billedbok for barn, Nils på Njukčagáisá / Niillas Njukčagáissás. Den er basert på fortellinger fra skuespilleren Nils Utsi sin barndom. Boka er utgitt både på norsk og nordsamisk. 

Linda Trast Lillevik er bosatt i Kabelvåg i Vågan i Nordland. Hun har fått Nordland fylkes forfatterstipend 2007 og stipend fra Norsk Revyforfatterfond 2009.

 Bibliografi 
 Velklang og lystig leven : glimt fra en 100-årings historie – Musikkforeningen i Svolvær, 1994
 Lofotjenta Julie – billedbok, Orkana 1995
 Måsungen Åsmund på farefull ferd i Fiskekroken – billedbok, Eide 1998
 Klart jeg kan! – billedbok, Eide 1998
 Evas reise : Eva's Voyage : Evas Reise – trespråklig billedbok, oversatt av Tim Challmann og Ulrich Linnemann, Orkana 1999
 Klart vi tør! – billedbok, Eide 2000
 Typisk pingvin! – faktabok for barn, Eide 2002
 Skoleklart! – billedbok, Eide 2002
 Kom farmor! – billedbok, illustrert av Dagfinn Bakke, Orkana 2005
 Eventyrlige Espolin; glimt fra et kunstnerliv – fagbok for ungdom, Kolofon 2007
 Skriv revytekster! – fagbok, illustrert av Dagfinn Bakke, Jacobsen forlag 2009
 Fly med! : Skarvene fra Utrøst – billedbok med CD, illustrert av Dagfinn Bakke, musikk av Ola Bremnes, Vågan historielag 2014
 Fommel & Fjas – billedbok, illustrert av Alexander Harr Lillevik, Lillevik formidling 2016
 Nils på Njukčagáisá – billedbok basert på barndomsminner fortalt av Nils Reidar Utsi, illustrert av Sissel Horndal, ČálliidLágádus 2021
 Niillas Njukčagáissás – nordsamisk utgave, oversatt av Britt Rajala, ČálliidLágádus 2021
 Amina og Abel i dragekamp – fantasybok for barn, Utenfor Allfarvei forlag 2023
 Sover du, Eanat? – billedbok, Iđut 2024
 Oađát go, Eanat? – nordsamisk utgave, oversatt av Else Turi, Iđut 2024
 I svev – noveller, Kolofon 2024

 Priser 
 «Hederspris», Norsk Revyfaglig senter 2003Lofotposten: Pris under revyfestivalen 2003
 Jack Berntsens kulturpris 2006
 «Beste tekst», Revyfestivalen 2007Lofotposten: Pris under revyfestivalen 2007
 Vågan kommunes kulturpris 2024 https://www.vaganavisa.no/nyheter/i/JbRQm4/linda-ble-hedret-med-kulturprisen

 Referanser 

Kategori:Norske barnebokforfattere
Kategori:Norske forfattere
Kategori:Norske komikere
Kategori:Norske bibliotekarer
Kategori:Norske journalister
Kategori:Personer fra Alta kommune
Kategori:Personer fra Vågan kommune